**Zmluva o podpore prevádzky, údržbe a rozvoji systému**

uzavretá podľa § 269 ods. 2 a nasl. zákona č. 513/1991 Zb. Obchodný zákonník (ďalej len „Obchodný zákonník“), § 65 a nasl. zákona č. 185/2015 Z. z. Autorského zákona a podľa zákona č. 343/2015 Z. z. o verejnom obstarávaní o zmene a doplnení niektorých zákonov (ďalej len „zákon o verejnom obstarávaní“)

ďalej len („zmluva“)

**Článok I.**

# Zmluvné strany

1. **Objednávateľ: Univerzita Komenského v Bratislave, Rektorát**

Sídlo: Šafárikovo nám. 6, 814 99 Bratislava 1

Korešpondenčná adresa: Šafárikovo nám. 6, P. O. BOX 440, 814 99 Bratislava

Zastúpený: prof. JUDr. Marek Števček, DrSc., rektor

IČO: 00397 865

DIČ: 2020845332

IČ DPH: SK2020845332

**Osoba oprávnená konať vo veciach realizácie zmluvy:**

Meno: Ing. Pavel Beňo, Ph.D., MBA

tel.: +421 911 117 560

email: pavel.beno@uniba.sk

(ďalej len „**Objednávateľ**“)

2. **Poskytovateľ:**

Sídlo:

IČO:

DIČ:

Zapísaný:

Zastúpený:

Bankové spojenie:

číslo účtu:

**Osoby oprávnené konať vo veciach:**

a) zmluvných:

b) realizácie zmluvy:

tel.:

E-mail:

(ďalej len „**Poskytovateľ**“)

(ďalej spolu Poskytovateľ a Objednávateľ aj ako „zmluvné strany“, jednotlivo ako „zmluvná strana“)

**Článok II.**

# Úvodné ustanovenia

1. Objednávateľ na plnenie svojich zákonných úloh prevádzkuje certifikovaný informačný systém elektronickej správy registratúry a obehu dokumentov pre Univerzitu Komenského v Bratislave, vrátane certifikovaného elektronického informačného systému na správu registratúry s kolobehom interných dokumentov „Document Management System“ (ďalej len „systém“).
2. Objednávateľ v súlade s bodom 2.1 tejto zmluvy ďalej potrebuje zabezpečiť technickú podporu prevádzky, údržbu a rozvoj systému počas obdobia trvania tejto zmluvy.
3. Táto zmluva je uzatvorená v súlade s výsledkom verejného obstarávania nadlimitnej zákazky s názvom **„Automatizovaný systém elektronickej správy registratúry a obehu dokumentov pre Univerzitu Komenského v Bratislave“.**

**Článok III.**

# Predmet zmluvy

1. Predmetom tejto zmluvy je zabezpečenie služieb technickej podpory prevádzky, údržby a rozvoja softvérového riešenia systému z dôvodu zabezpečenia jeho riadnej prevádzkyschopnosti a úprav funkcionalít tak, aby mohla byť zabezpečená interoperabilita so všetkými informačnými systémami, s ktorými je systém integrovaný.
2. Poskytovateľ sa zaväzuje poskytnúť Objednávateľovi služby technickej podpory prevádzky, údržby a rozvoja systému (ďalej len „Služby“, alebo aj „predmet zmluvy“) v  rozsahu, ktorý je bližšie špecifikovaný v Prílohe č. 1c tejto zmluvy.
3. Poskytovateľ sa zaväzuje realizovať požiadavky na úpravu, rozvoj, pomoc či nový vývoj v rámci servisných a konzultačných hodín v príslušnom zákazníckom helpdeskovom kanále poskytovateľa na adrese (*doplní úspešný uchádzač*), telefonicky na čísle (*doplní úspešný uchádzač),* prípadne prostredníctvom web aplikácie Poskytovateľa.
4. Objednávateľ sa zaväzuje zaplatiť Poskytovateľovi za systém a za riadne a včas poskytnuté Služby cenu dohodnutú podľa článku V. tejto zmluvy a za podmienok stanovených v tejto zmluve.
5. Služby podľa bodu 5.4 písm. b) tejto zmluvy budú objednávané Objednávateľom na základe ním vystavených a zaslaných (mailom, poštou) objednávok, resp. čiastkových zmlúv (objednávky v hodnote do 10 000,- Eur bez DPH, nad túto hodnotu je potrebné uzatvoriť čiastkové zmluvy).

**Článok IV.**

# Miesto a termín plnenia

1. Miestom poskytovania Služieb je:

Univerzita Komenského v Bratislave a jej súčasti.

1. Poskytovateľ sa zaväzuje poskytovať Služby podľa článku III. priebežne počas doby účinnosti zmluvy.
2. Zmluvné strany sa dohodli, že Poskytovateľ môže poskytovať Služby aj prostredníctvom vzdialeného prístupu. Poskytovateľ je povinný rešpektovať všetky bezpečnostné, organizačné a technické opatrenia a ďalšie relevantné predpisy Objednávateľa spojené s prácou v priestoroch Objednávateľa i s prístupom k informačným technológiám a sieti Objednávateľa.

**Článok V.**

# Cena a platobné podmienky, indexačná doložka

1. Cena za realizáciu predmetu zmluvy je stanovená dohodou zmluvných strán v zmysle zákona NR SR č. 18/1996 Z. z. o cenách v znení neskorších predpisov a vyhlášky
MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov.
2. Spôsob vytvorenia ceny (cenové pravidlá) je v súlade s § 2 citovaného zákona o cenách založený na cene obchodného alebo sprostredkovateľského výkonu, ekonomicky oprávnených nákladoch a primeranom zisku.
3. Zmluvná cena za predmet zmluvy je cenou konečnou, t. j. nebude sa navyšovať o ďalšie náklady.
4. Zmluvné strany sa dohodli, že za predmet zmluvy Objednávateľ zaplatí Poskytovateľovi dohodnutú cenu za Služby podľa článku III, v súlade s Prílohou č. 2 tejto zmluvy:
	1. Technická podpora a údržba prevádzky

systému za obdobie 60 mesiacov *(doplní úspešný uchádzač)*  Eur bez DPH

* 1. Podpora zmien (rozvoj) systému za

obdobie trvania zmluvy (5000 hodín) *(doplní úspešný uchádzač)*  Eur bez DPH

Táto položka má rámcový charakter, jej čerpanie závisí od potrieb a možností Objednávateľa, pričom nemusí byť vyčerpaná a je fixná na obdobie trvania zmluvy (čiže aj na prípadné roky naviac ponúknuté Poskytovateľom v rámci kritéria K3)

* 1. Technická podpora a údržba prevádzky

systému za obdobie xxxx *(doplní úspešný uchádzač)*mesiacov *(doplní úspešný uchádzač)*  Eur bez DPH

(naviac roky ponúknuté v rámci kritéria K3; ak v rámci ponuky bude poskytnutých 0 naviac rokov, tento bod bude mať nulovú hodnotu)

* 1. Cena spolu (a+b+c): Eur bez DPH
1. Na realizáciu predmetu zmluvy Objednávateľ neposkytne preddavky.
2. Cena za predmet zmluvy je maximálna a musí pokrývať všetky náklady Poskytovateľa nevyhnutné pre riadne splnenie predmetu zákazky. Akékoľvek dodatky k zmluve navyšujúce cenu predmetu zákazky s výnimkou možností podľa zmluvy alebo zákona o verejnom obstarávaní sú vylúčené.
3. Zmluvné strany sa dohodli, že v prípade nárastu/poklesu inflácie pristúpia k uzatvoreniu dodatku v súlade s § 18 ods. 1 písm. a) zákona o verejnom obstarávaní, ktorého predmetom bude zmena ceny uvedenej v bode 5.4 písm. b) a c) tejto zmluvy, ktorá je výsledkom procesu verejného obstarávania a zmena celkovej ceny za predmet zákazky uvedenej v bode 5.4 písm. d) tejto zmluvy.
4. Na účely určenia miery dosiahnutej inflácie slúži zmluvným stranám Index spotrebiteľských cien - **Indexy spotrebiteľských cien oproti rovnakému obdobiu minulého roku - štvrťročne [sp0010qs],** konkrétne:

<https://datacube.statistics.sk/#!/view/sk/VBD_INTERN/sp0010qs/v_sp0010qs_00_00_00_sk> a v rámci neho riadok Spotrebiteľské ceny úhrnom, stĺpec 1.-4.Q daného roku (ďalej aj „medziročná miera inflácie“).

1. Na uplatnenie inflačnej doložky podľa tejto zmluvy je potrebné, aby dosiahla medziročná miera inflácie nárast/pokles najmenej 5 percentuálnych bodov oproti počiatočnému bodu sledovania. Pre vylúčenie akýchkoľvek pochybností, počiatočným bodom sledovania pri cene uvedenej v bode 5.4 písm. b) je prvý deň roku po uplynutí jedného roku nasledujúceho po roku, v ktorom bola táto zmluva účinná, resp. deň, kedy bude medziročný index spotrebiteľských cien zverejnený (čiže ak zmluva nadobudne účinnosť v roku 2025, tak počiatočným bodom sledovania je dátum zverejnenia medziročného indexu v roku 2027). Počiatočným bodom sledovania pri cene uvedenej v bode 5.4 písm. c) je prvý deň roku nasledujúci po uplynutí 60 mesiacov (5 rokov) od nadobudnutia účinnosti tejto zmluvy (čiže ak zmluva nadobudne účinnosť napr. v auguste roku 2025, 60 mesiacov uplynie v auguste roku 2030, tak počiatočným bodom sledovania je dátum zverejnenia medziročného indexu v roku 2031). Uplatnenie inflačnej doložky je možné raz ročne, a to po zverejnení medziročnej miery inflácie za rok predchádzajúci roku, v ktorom dochádza k uzatvoreniu dodatku podľa tejto zmluvy.
2. V prípade, ak medziročná miera inflácie dosiahne nárast/pokles o viac ako 10 percentuálnych bodov, bude sa týchto 10 bodov považovať za maximum, o ktoré je možné zvýšiť, resp. znížiť jednotkovú cenu v bode 5.4 písm. b) a c) tejto zmluvy.
3. Zmluvné strany sa dohodli, že vyzvať na uplatnenie inflačnej doložky je možné do 3 mesiacov odo dňa zverejnenia vyššie uvedených informácií o medziročnej miere inflácie. Zmluvná strana v prípade záujmu o uzatvorenie dodatku doručí písomný návrh dodatku v stanovenej lehote druhej zmluvnej strane, ktorá sa k jeho zneniu vyjadrí najneskôr do 5 pracovných dní. V prípade odsúhlasenia znenia dodatku je Objednávateľ povinný zabezpečiť podpis dodatku a jeho následné zverejnenie. Nové jednotková cena bude uplatňovaná od prvého dňa mesiaca nasledujúceho po mesiaci, v ktorom bol uzatvorený predmetný dodatok.
4. Vzorec a príklad pre výpočet novej jednotkovej ceny je nasledovný:

$Nová cena=Pôvodná cena\*(1+\frac{hodnota nárastu inflácie}{100}$)

Medziročná miera inflácie pre rok 2025 dosiahla úroveň 102,8; pre rok 2026 dosiahla úroveň 110,5; čiže došlo k nárastu o 7,7 percentuálneho bodu.

$$Nová cena=50\*(1+\frac{7,7}{100})$$

1. Nová jednotková cena podľa 5.4 písm. b) tejto zmluvy by za vyššie uvedených predpokladov bola 53,85 eur. Obdobne sa vypočíta nová cena aj podľa bodu 5.4 písm. c) tejto zmluvy.
2. Vlastná platba sa bude realizovať formou bezhotovostného platobného styku v eurách.
3. Cenu za predmet zmluvy môže Poskytovateľ fakturovať a Objednávateľ je povinný zaplatiť na základe jednotlivých predložených faktúr. Položka a) z bodu 5.4 tejto zmluvy bude fakturovaná ročne vopred na obdobie do konca príslušného kalendárneho roka; prvý rok prebehne fakturácia alikvotne podľa dátumu nadobudnutia účinnosti tejto zmluvy (mesačná suma rozrátaná na dni). Nasledujúce roky (sem patrí aj položka c) z bodu 5.4 tejto zmluvy) sa v decembri daného roka vystaví faktúra na nasledujúci kalendárny rok (napr. december roku 2025 sa vystaví faktúra na celý rok 2026). Položka b) z bodu 5.4 bude fakturovaná priebežne, podľa potrieb Objednávateľa, na základe akceptačného protokolu a bude výhradné faktúrovaná iba Rektorátu UK – ako súčasti Objednávateľa.
4. Výška jednotlivých platieb, ktoré môže Poskytovateľ fakturovať za položky a) a prípadne c) bodu 5.4 tejto zmluvy je uvedená v Prílohe č. 3 tejto zmluvy.
5. Každá faktúra musí obsahovať náležitosti daňového dokladu v zmysle zákonnej úpravy. Ak faktúra neobsahuje predpísané náležitosti, Objednávateľ je oprávnený faktúru vrátiť, pričom doručením faktúry s vyššie uvedenými náležitosťami začína plynúť nová lehota splatnosti.
6. Lehota splatnosti faktúry je 30 dní od jej doručenia doporučenou listovou zásielkou Objednávateľovi bez nedostatkov.

**Článok VI.**

# Práva a povinnosti zmluvných strán

* 1. Objednávateľ sa zaväzuje:
	2. poskytnúť včasné a kompletné informácie a podklady na zabezpečenie poskytnutia predmetu zmluvy,
	3. spolupracovať s Poskytovateľom pri všetkých činnostiach vyplývajúcich z predmetu zmluvy,
	4. bezodkladne informovať Poskytovateľa o prípadných zmenách pri poskytovaní predmetu zmluvy,
	5. poskytnúť Poskytovateľovi potrebnú súčinnosť pri poskytovaní Služieb podľa navrhovaného spôsobu a postupu poskytnutia Služieb,
	6. meniť obsah databázy systému výhradne prostredníctvom jeho aplikačnej vrstvy,
	7. zamedziť vykonaniu zmeny obsahu základných číselníkov systému bez predchádzajúceho súhlasu Poskytovateľa,
	8. za predpokladu dodržania bezpečnostných a prípadných ďalších predpisov Objednávateľa sprístupniť technickú, komunikačnú a systémovú infraštruktúru pre poskytnutie Služieb podľa tejto zmluvy a podľa potreby vzdialeného prístupu dohodnutou technológiou a zabezpečiť Poskytovateľovi na jeho žiadosť včas prístup k všetkým zariadeniam, ku ktorým je jeho prístup potrebný pre poskytnutie Služieb.
1. Poskytovateľ sa zaväzuje:
	1. poskytovať Služby riadne, včas, na svoje náklady a na svoje nebezpečenstvo, v súlade s požiadavkami Objednávateľa uvedenými v tejto zmluve, vrátane jej príloh,
	2. pri plnení povinností podľa tejto zmluvy dodržiavať pokyny a podklady Objednávateľa, ktoré nie sú v rozpore s ustanoveniami tejto zmluvy,
	3. bez zbytočného odkladu upozorniť Objednávateľa na nevhodnú povahu pokynov alebo podkladov poskytnutých mu Objednávateľom, ak mohol Poskytovateľ túto nevhodnosť zistiť pri vynaložení odbornej starostlivosti,
	4. neodkladne písomne informovať Objednávateľa o každom prípadnom omeškaní, či iných skutočnostiach, ktoré by mohli ohroziť riadne a včasné poskytnutie Služieb,
	5. niesť zodpovednosť za vzniknutú škodu, ktorú bolo možné vopred predvídať, spôsobenú Objednávateľovi porušením svojich povinností vyplývajúcich z tejto zmluvy alebo právnych predpisov v zmysle tejto zmluvy,
	6. po skončení účinnosti tejto zmluvy odovzdať všetky údaje obsiahnuté v systéme a k nim náležiace metadáta vo vzájomne dohodnutom formáte,
	7. pri zmene poskytovateľa pôvodný Poskytovateľ poskytne Objednávateľovi úplnú súčinnosť pri prechode na nového poskytovateľa, najmä v oblasti architektúry a integrácie informačných systémov.

**Článok VII.**

# Zodpovednosť za vady

1. Poskytovateľ zodpovedá za vady, ktoré má systém počas účinnosti tejto zmluvy.
2. Poskytovateľ nezodpovedá za vady v prípade, ak boli spôsobené použitím vecí a podkladov Objednávateľa.
3. Objednávateľ je oprávnený reklamovať vady systému voči Poskytovateľovi formami uvedenými v bode 3.3 tejto zmluvy.
4. Poskytovateľ je povinný reklamované vady odstrániť bezplatne v lehotách uvedených v Prílohe č. 1c tejto zmluvy.

**Článok VIII.**

# Zodpovednosť za škodu, subdodávky

1. Každá zo zmluvných strán nesie zodpovednosť za spôsobenú škodu porušením všeobecne platných a účinných právnych predpisov Slovenskej republiky a tejto zmluvy.
2. Poskytovateľ zodpovedá za škodu spôsobenú Objednávateľovi jeho zamestnancami alebo subdodávateľmi, pričom ustanovenia Zákonníka práce o zodpovednosti zamestnancov za škodu ako i ustanovenia Obchodného zákonníka o náhrade škody aplikovateľné na škodu spôsobenú subdodávateľmi tým nie sú dotknuté.
3. Obe zmluvné strany sa zaväzujú vyvinúť maximálne úsilie k predchádzaniu škodám a k minimalizácii vzniknutých škôd.
4. Poskytovateľ je povinný postupovať pri plnení pokynov a zadaní zo strany Objednávateľa s odbornou starostlivosťou a na nevhodnosť pokynov Objednávateľa upozorniť. Ak Objednávateľa na nevhodnosť pokynov neupozorní, nemôže sa zbaviť zodpovednosti za vzniknutú škodu, iba ak nevhodnosť nemohol zistiť ani pri vynaložení odbornej starostlivosti.
5. Ak nevhodné pokyny alebo podklady dané Objednávateľom prekážajú v riadnom plnení povinností Poskytovateľa podľa tejto zmluvy, je Poskytovateľ povinný ich plnenie v nevyhnutnom rozsahu prerušiť do doby výmeny nevhodných podkladov alebo zmeny pokynov Objednávateľa alebo písomného oznámenia, že Objednávateľ trvá na poskytnutí plnení podľa tejto zmluvy s použitím podkladov a pokynov daných mu Objednávateľom. O dobu, po ktorú bolo potrebné plnenie povinností Poskytovateľa podľa tejto zmluvy prerušiť, sa predlžuje lehota určená na ich splnenie.
6. Zmluvné strany sa zaväzujú upozorniť písomne druhú zmluvnú stranu bez zbytočného odkladu na vzniknuté okolnosti vylučujúce zodpovednosť, brániace riadnemu plneniu tejto zmluvy. Zmluvné strany sa zaväzujú k vyvinutiu maximálneho úsilia na odvrátenie a prekonanie okolností vylučujúcich zodpovednosť.
7. V prípade okolností vyššej moci, ktorou sa rozumie prekážka, ktorá nastala nezávisle od vôle zmluvnej strany a bráni jej v splnení jej zmluvných povinností a zároveň nemožno rozumne predpokladať, že by povinná zmluvná strana túto prekážku alebo jej následky odvrátila alebo prekonala a tiež že by v čase vzniku záväzku túto prekážku predvídala, zmluvná strana, ktorá nesplní svoje povinnosti z tejto zmluvy z dôvodu okolností vyššej moci, nebude zodpovedná za žiadne dôsledky neplnenia svojich povinností, vrátane zodpovednosti za škodu, za predpokladu, že vykonala všetky rozumné opatrenia pre ich splnenie. V takýchto prípadoch nesplnenie povinností nezakladá dôvod pre odstúpenie od zmluvy alebo vznik nároku na zmluvnú pokutu. Čas pre splnenie povinnosti sa predlžuje o čas trvania akejkoľvek z okolností uvedených v tomto bode zmluvy a o čas nevyhnutný na odstránenie ich následkov.
8. Poskytovateľ je oprávnený zabezpečiť plnenie tejto zmluvy alebo jej častí prostredníctvom subdodávateľov v súlade s podmienkami verejného obstarávania a touto zmluvou. Poskytovateľ zodpovedá za každé plnenie takéhoto subdodávateľa v rozsahu, ako keby plnenie poskytoval sám.

Zoznam subdodávateľov tvorí Prílohu č. 4 k tejto zmluve. Súhlas Objednávateľa s poskytovaním predmetu zmluvy prostredníctvom subdodávateľov nezbavuje Poskytovateľa povinnosti a zodpovednosti za všetky práce a činnosti subdodávateľov.

1. Poskytovateľ je oprávnený počas trvania tejto zmluvy zmeniť priameho subdodávateľa uvedeného v Prílohe č. 4 tejto zmluvy alebo doplniť nového subdodávateľa do zoznamu subdodávateľov, len s predchádzajúcim písomným súhlasom Objednávateľa. V písomnej žiadosti Poskytovateľa o udelenie súhlasu je povinný uviesť o navrhovanom subdodávateľovi všetky údaje uvedené v priloženom zozname subdodávateľov. Objednávateľ písomne upovedomí Poskytovateľa o svojom rozhodnutí v lehote do 10 (desať) kalendárnych dní odo dňa doručenia žiadosti o súhlas, v ktorom v prípade neudelenia súhlasu uvedie dôvody nesúhlasu. Ak sa Objednávateľ v lehote podľa predchádzajúcej vety k žiadosti Poskytovateľa nevyjadrí, znamená to súhlas Objednávateľa s požadovanou zmenou alebo doplnením subdodávateľa.
2. Ak Objednávateľ zistí, že subdodávateľ nie je schopný plniť si svoje záväzky alebo nevykonáva príslušnú časť plnenia riadne, môže od Poskytovateľa požadovať náhradu daného subdodávateľa. Poskytovateľ je v takom prípade povinný žiadosti Objednávateľa o náhradu subdodávateľa vyhovieť najneskôr do 30 (tridsiatich) dní odo dňa doručenia žiadosti Objednávateľa, inak sa má za to, že príslušný predmet plnenia bude plniť sám.
3. Zmluvné strany sa dohodli, že zmena subdodávateľa počas platnosti zmluvy nie je podstatná zmena zmluvných podmienok a nie je potrebné na ňu uzatvárať samostatný dodatok k zmluve.

**Článok IX.**

# Sankcie a zmluvné pokuty

1. Ak bude Poskytovateľ v omeškaní s plnením povinnosti poskytnúť Objednávateľovi Služby, Poskytovateľ je povinný uhradiť zmluvnú pokutu vo výške 0,5% z ceny Služieb vrátane DPH, s ktorej dodaním je v omeškaní, za každý deň omeškania oproti lehote dohodnutej v tejto zmluve, resp. v čiastkovej zmluve alebo objednávke pri realizácií Služieb ocenených v bode 5.4 písm. b) tejto zmluvy.
2. Ak bude Poskytovateľ v omeškaní s plnením povinnosti odstrániť záručnú vadu systému, Poskytovateľ je povinný uhradiť zmluvnú pokutu vo výške 1 000 EUR za každý deň omeškania.
3. Ak bude Poskytovateľ omeškaní s plnením akejkoľvek inej povinnosti vyplývajúcej mu z tejto zmluvy, na ktorú sa nevzťahuje zmluvná pokuta podľa predchádzajúcich bodov tohto článku zmluvy, alebo povinnosti vyplývajúcej mu zo všeobecne záväzných právnych predpisov v súvislosti s plnením tejto zmluvy (ďalej len ako „iná povinnosť“), alebo ak Poskytovateľ inú povinnosť poruší, je povinný Objednávateľovi uhradiť zmluvnú pokutu vo výške 1.000,- Eur za každý začatý deň omeškania s plnením konkrétnej inej povinnosti alebo zmluvnú pokutu vo výške 3.000,- Eur za každé jednotlivé (aj opakované) porušenie inej povinnosti; uvedené zmluvné pokuty sa neuplatnia, ak v tejto zmluve je pre porušenie inej povinnosti Poskytovateľa ustanovená osobitná zmluvná pokuta.
4. V prípade omeškania Objednávateľa so splnením peňažného záväzku alebo jeho časti, má Poskytovateľ nárok na úrok z omeškania podľa §1 ods. 1 Nariadenia vlády SR č. 21/2013 Z. z., ktorým sa vykonávajú niektoré ustanovenia Obchodného zákonníka.
5. Zaplatením zmluvnej pokuty nie je dotknutý nárok zmluvných strán na náhradu škody. Ak bude zistená neodstrániteľná vada systému, ktorá predstavuje podstatné porušenie povinností stanovených touto zmluvou a zároveň Objednávateľ nevyužije svoje právo na odstúpenie od zmluvy, má Objednávateľ právo na primeranú zľavu z ceny.
6. Za preukázané porušenie povinností o ochrane informácií v zmysle článku XII. tejto zmluvy má poškodená strana právo požadovať po druhej zmluvnej strane zmluvnú pokutu vo výške 5 000 Eur bez DPH za každé porušenie.
7. Pri porušení povinností uvedených v bodoch 8.9 až 8.10 a 13.9 až 13.13 tejto zmluvy je Poskytovateľ povinný uhradiť zmluvnú pokutu vo výške 5 000 Eur za každé jedno porušenie.

**Článok X.**

# Ukončenie zmluvy

1. Táto zmluva zaniká:
	1. uplynutím doby, na ktorú bola uzavretá,
	2. písomnou dohodou zmluvných strán,
	3. odstúpením od zmluvy v prípadoch, kedy to ustanovuje táto zmluva alebo z dôvodov stanovených v zákonoch.
2. Pokiaľ bude táto zmluva predčasne ukončená dohodou zmluvných strán, tvorí stanovenie spôsobu vysporiadania vzťahov vzniknutých na základe tejto zmluvy podstatnú náležitosť dohody o ukončení účinnosti tejto zmluvy.
3. Odstúpiť od zmluvy je možné zo strany tej zmluvnej strany, ktorej to umožňuje zákon alebo táto zmluva a výlučne z dôvodov stanovených v tejto zmluve alebo v zákone, najmä v zmysle § 19 zákona o verejnom obstarávaní alebo § 15 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o RPVS“), na základe písomného oznámenia, v ktorom musí zmluvná strana, ktorá odstupuje od zmluvy, presne vymedziť dôvody odstúpenia. Účinky odstúpenia sa riadia príslušnými ustanoveniami Obchodného zákonníka.
4. Objednávateľ je oprávnený odstúpiť od tejto zmluvy pre podstatné porušenie zmluvy Poskytovateľom, za ktoré sa považuje najmä porušenie, ktoré je tak klasifikované v tejto zmluve.
5. Za podstatné porušenie zmluvy sa považuje:
	1. porušenie povinností uvedených v bodoch 8.9 až 8.10 a 13.9 až 13.13 tejto zmluvy,
	2. meškanie s plnením záväzku zmluvnej strany, ktoré trvá po dobu viac ako pätnásť kalendárnych dní, ak povinná zmluvná strana nezjedná nápravu ani v dodatočnej lehote, ktorú jej poskytne oprávnená zmluvná strana v písomnom oznámení, v ktorom špecifikuje porušenie záväzku, ktorého sa dovoláva. Taká primeraná lehota nesmie byť kratšia ako päť kalendárnych dní,
	3. vyhlásenie konkurzu na Poskytovateľa alebo povolenie reštrukturalizácie Poskytovateľa alebo vstup Poskytovateľa do likvidácie,
	4. začatie exekučného konania proti Poskytovateľovi,
	5. ak komukoľvek, kto je súčasťou organizácie Objednávateľa alebo akémukoľvek podriadenému či zástupcovi Objednávateľa ponúkne alebo dá úplatok Poskytovateľa alebo jeho podriadený alebo zástupca,
	6. Poskytovateľ predá svoj podnik alebo časť podniku a podľa Objednávateľa sa tým zhorší vymožiteľnosť práv a povinností zo zmluvy.
6. Pri nepodstatnom porušení tejto zmluvy môže druhá zmluvná strana odstúpiť od tejto zmluvy, ak k odstráneniu porušenia (protiprávneho stavu) nedôjde ani v dodatočnej primeranej lehote na plnenie, poskytnutej druhou zmluvnou stranou v písomnom upozornení na porušenie povinnosti a jeho následky, v trvaní najmenej 5 kalendárnych dní.
7. Skončenie tejto zmluvy sa nedotýka nároku na náhradu škody vzniknutej porušením tejto zmluvy, nároku na zaplatenie zmluvnej pokuty podľa ustanovení tejto zmluvy a ďalej ustanovení tejto zmluvy, ktoré vzhľadom na svoju povahu majú trvať aj po ukončení zmluvy, najmä ustanovenia o povinnosti mlčanlivosti, komunikácii a riešení sporov.
8. Odstúpením od zmluvy nie sú dotknuté práva a povinnosti zmluvných strán ohľadne plnení Poskytovateľa, ktoré boli do momentu odstúpenia Poskytovateľom riadne a včas zhotovené a odovzdané a Objednávateľom riadne prevzaté (akceptované). V prípade odstúpenia od zmluvy si zmluvné strany ponechajú plnenia akceptované do momentu odstúpenia od zmluvy, ktoré boli vykonané v súlade s podmienkami uvedenými v tejto zmluve a jej prílohách.

**Článok XI.**

# Práva duševného vlastníctva

1. Vzhľadom na to, že súčasťou systému podľa tejto zmluvy je aj plnenie, ktoré môže napĺňať znaky autorského diela v zmysle Autorského zákona, je k týmto súčastiam systému poskytovaná licencia za podmienok dohodnutých ďalej v tomto článku zmluvy.
2. Poskytovateľ sa zaväzuje poskytnúť potrebné licencie oprávňujúce Objednávateľa používať systém počas účinnosti tejto zmluvy.
3. Odmena za poskytnutie, sprostredkovanie alebo postúpenie licencie k autorským dielam je zahrnutá v cene Služieb podľa článku V. bod 5.4 tejto zmluvy.

**Článok XII.**

# Ochrana informácií

1. Zmluvné strany sa zaväzujú, že informácie získané od druhej zmluvnej strany, ktoré táto strana označila za dôverné, použijú výlučne na účely plnenia tejto zmluvy a zabezpečia ich ochranu pred neoprávneným prístupom tretej strany.
2. Zmluvná strana je oprávnená poskytnúť dôverné informácie druhej zmluvnej strany tretím osobám len s predchádzajúcim písomným súhlasom dotknutej zmluvnej strany.
3. Neoprávnenú manipuláciu s dôvernými informáciami v rozpore s ustanoveniami tejto zmluvy je zmluvná strana povinná bezodkladne oznámiť dotknutej zmluvnej strane. V takom prípade sa zmluvné strany zaväzujú vyvinúť maximálne úsilie na odstránenie následkov takejto neoprávnenej manipulácie a vykonať všetky nevyhnutné opatrenia na ochranu dôverných informácií dotknutej zmluvnej strany.
4. Ochrana a spracúvanie osobných údajov, ktoré bude pri plnení tejto zmluvy realizovať Poskytovateľ ako sprostredkovateľ v zmysle GDPR v mene Objednávateľa ako prevádzkovateľa v zmysle GDPR budú upravené v DPA zmluve uzatvorenej medzi zmluvnými stranami podľa čl. 28 ods. 3 GDPR.

**Článok XIII.**

# Záverečné ustanovenia

1. Zmluva môže byť zmenená a doplňovaná v súlade so zákonom o verejnom obstarávaní formou číslovaného písomného dodatku, ktorý sa stane platným dňom podpisu obidvoma zmluvnými stranami a účinným dňom nasledujúcim po dni zverejnenia v Centrálnom registri zmlúv vedenom na Úrade vlády Slovenskej republiky.
2. Právne vzťahy oboch zmluvných strán neupravené touto zmluvou sa riadia príslušnými ustanoveniami Obchodného zákonníka a ostatnými platnými právnymi predpismi SR.
3. Zmluvné strany sa zaväzujú riešiť prípadné spory vyplývajúce z tejto zmluvy formou zmieru, prostredníctvom poverených zástupcov. V prípade, že spor sa nevyrieši zmierom, ktorákoľvek zo zmluvných strán je oprávnená predložiť spor na rozhodnutie príslušného súdu.
4. Táto zmluva sa uzatvára na dobu určitú a to na dobu *(doplní úspešný uchádzač – súčet 5 rokov + ním ponúknuté kritérium č. 3 (K3))* rokov odo dňa nadobudnutia jej účinnosti.
5. Táto zmluva nadobúda platnosť dňom jej podpisu obidvomi zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom na Úrade vlády Slovenskej republiky.
6. Poskytovateľ berie na vedomie, že zmluva bude podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v celom rozsahu zverejnená v Centrálnom registri zmlúv.
7. Zmluva je vyhotovená v štyroch rovnopisoch, z ktorých Objednávateľ dostane dva a Poskytovateľ dostane dva rovnopisy.
8. Zmluvné strany vyhlasujú, že zmluvu uzavreli slobodne a vážne, zmluva nebola uzatvorená v tiesni ani za iných nevýhodných podmienok. Zmluvné strany si túto zmluvu prečítali, jej obsahu porozumeli a na znak súhlasu ju vlastnoručne podpísali.
9. Poskytovateľ vyhlasuje, že ku dňu uzatvorenia tejto zmluvy:
10. je zapísaný v registri partnerov verejného sektora v zmysle zákon o RPVS,
11. každý jeho priamy subdodávateľ, ktorý je partnerom verejného sektora, a subdodávateľ v ktoromkoľvek rade, je zapísaný v RPVS,
12. jeho konečným užívateľom výhod zapísaným v RPVS a ani konečným užívateľom výhod jeho priameho subdodávateľa, ktorý je partnerom verejného sektora, a ani subdodávateľa v ktoromkoľvek rade, nie je osoba uvedená v § 11 ods. 1 písm. c) zákona o verejnom obstarávaní,
13. má ako partner verejného sektora alebo má osoba, ktorá plní povinnosti oprávnenej osoby pre Poskytovateľa v zmysle zákona o RPVS (ďalej len „oprávnená osoba“), splnené všetky povinnosti, ktoré pre Poskytovateľa ako partnera verejného sektora alebo pre oprávnenú osobu vyplývajú zo zákona o RPVS.
14. Poskytovateľ je povinný Objednávateľovi písomne oznamovať každú zmenu zapísaných údajov o jeho osobe v RPVS alebo jeho výmaz z RPVS alebo, že jeho konečným užívateľom výhod zapísaným v RPVS sa stala osoba uvedená v § 11 ods. 1 písm. c) zákona o verejnom obstarávaní, najneskôr do 5 (piatich) dní odo dňa vykonania zmeny zapísaných údajov alebo výmazu v RPVS alebo okamihu, kedy sa jeho konečným užívateľom výhod stala osoba uvedená v § 11 ods. 1 písm. c) zákona o verejnom obstarávaní.
15. Po dobu omeškania Poskytovateľa ako partnera verejného sektora alebo oprávnenej osoby so splnením niektorej povinnosti podľa zákona o RPVS, Objednávateľ nie je v omeškaní s plnením podľa tejto zmluvy až do splnenia príslušnej povinnosti Poskytovateľa resp. oprávnenej osoby.
16. Poskytovateľ sa zaväzuje zabezpečiť, aby sa na plnení predmetu zmluvy nepodieľal subdodávateľ, ktorý je partnerom verejného sektora a subdodávateľ v ktoromkoľvek rade:
17. ktorý nie je zapísaný v RPVS, alebo
18. ktorého osoba, ktorá plní povinnosti oprávnenej osoby pre partnera verejného sektora v zmysle zákona o RPVS, si neplní povinnosti podľa zákona o RPVS, alebo
19. ktorého konečným užívateľom výhod je osoba uvedená v § 11 ods. 1 písm. c) zákona o verejnom obstarávaní.
20. Poskytovateľ a subdodávatelia Poskytovateľa, ktorých sa to týka, musia byť zapísaní v RPVS podľa príslušných ustanovení zákona o RPVS počas celej doby trvania zmluvy. Ak Poskytovateľ povinnosť podľa predchádzajúcej vety nesplní/nedodrží, resp. poskytne Objednávateľovi nepravdivé alebo neaktuálne doklady o jej splnení, zodpovedá Objednávateľovi a jeho štatutárnemu orgánu za všetky škody, ktoré mu tým spôsobí, najmä je v tejto súvislosti povinný nahradiť Objednávateľovi náklady na úhradu akýchkoľvek sankcii (pokút) uložených Objednávateľovi alebo jeho štatutárnemu orgánu orgánmi verejnej správy za priestupok na úseku registrácie partnerov verejného sektora v celom rozsahu a Objednávateľ je oprávnený od tejto zmluvy odstúpiť alebo do času vykonania nápravy neplniť čo mu zmluva ukladá.
21. Neoddeliteľnou súčasťou tejto zmluvy sú nasledovné prílohy:

Príloha č. 1c – Opis predmetu zákazky

Príloha č. 2 – Cenová ponuka

Príloha č. 3 – Rozpis fakturácie pre jednotlivé súčasti Objednávateľa

Príloha č. 4 – Zoznam subdodávok

Za Poskytovateľa:

dňa:

(*doplní úspešný uchádzač)*

Za Objednávateľa:

dňa:

prof. JUDr. Marek Števček, DrSc.

rektor UK